Բրոդվեյի օրորոցային

«Բրոդվեյի օրորոցային» (), փոփ երգ, որի երաժշտության հեղինակը Հարրի Ուորենն է, տեքստի հեղինակը՝ Էլ Դուբինը։ Թողարկվել է 1935 թվականին։ Երգի տեքստը նվիրված է Բրոդվեյի գիշերային կյանքին ու նրա բնակիչներին, որոնք «չեն քնում ընդհուպ մինչև լուսաբաց»։

Ուինի Շոուն երգը ներառել է «1935-ի ոսկի որոնողները» երաժշտական ֆիլմում, ինչպես նաև այն օգտագործվել է որպես ֆոնային երաժշտություն Բեթ Դեյվիսի՝ նույն թվականին թողարկված «Հատուկ գործակալ» ֆիլմում։ Դրանից բացի, նույն տարում այն երգել է գիշերային ակումբի բեմում  Ջին Քոուենը Ջեյմս Կեգնի «G մարդիկ» ֆիլմում։ 1935 թվականին երգն արժանացել է «Օսկար» մրցանակի լավագույն օրիգինալ երգի համար։

Հայտնի ձայնագրություններ 
1935 թվականի հիթային տարբերակները ձայնագրել են.
 Դորսի եղբայրների նվագախումբ (վոկալը՝ Բոբ Քրոսբիի)
 Լիթլ Ջեք Լիթլ
 Ռեջինալդ Ֆորսայթ
 Հել Քեմփ (վոկալը՝ Բոբ Ալենի)
 Չիք Բուլլոք

Այլ տարբերակներ ձայնագրել են՝
1944 – Էնդրյուս քույրեր, ձայնագրվել է 1944 թվականի օգոստոսի 24-ին Decca Records-ի համար։
1951 – Դորիս Դեյը երգը երկու անգամ ձայնագրել է 1950 թվականին։ Առաջինը ձայնագրվել է Նորման Լյուբոֆի երգչախմբի և Բադդի Քոուլի կվարտետի հետ դեկտեմբերի 8-ին և ներառվել Lullaby of Broadway ալբոմում։ Երկրորդ անգամ Դորիս Դեյը երգը ձայնագրել է Հարրի Ջեյմսի ու նրա երգչախմբի հետ։
1956 թվականին Բինգ Քրոսբին ձայնագրել է երգն իր ռադիոշոուում օգտագործելու համար, և հետագայում այն ընդգրկվել է The Bing Crosby CBS Radio Recordings (1954-56) հավաքածուում, որ թողարկել է Mosaic Records-ը (կատալոգ MD7-245) 2009 թվականին։
1957 թվականին Թոնի Բենեթը երգը ձայնագրել է իր The Beat of My Heart ալբոմի համար։
1959 թվականին Էլլա Ֆիցջերալդը ձայնագրել է երգն իր Ella Fitzgerald Sings Sweet Songs for Swingers ալբոմի համար Ֆրենկ Դևոլի նվագամբի նվագակցությամբ։
1962 – Քոնի Ֆրենսիսը երգը ձայնագրել է 1962 և 1963 թվականներին և ընդգրկել իր Connie Francis Sings Award Winning Motion Picture Hits (1963) ալբոմում։
1964 – Կատերինա Վալենտե, ընդգրկել է իր I Happen to Like New York ալբոմում։
1973 – Բեթ Միդլերը ձայնագրել է երգի քավերն իր Bette Midler ալբոմի համար։ Երգը ներկայացվել է որպես պոպուրի Optimistic Voices երգի հետ միասին։ Այն ընդգրկվել է նաև երգչուհու Live at Last ալբոմում։
1977 – Pasadena Roof Orchestra-ն երգն ընդգրկել է իր The Show Must Go On ալբոմում
1979 – Բրամ Չայկովսկին երգը թողարկել է որպես սինգլ։
2003 – Դիանա Ռիվզը ձայնագրել է երգն իր A Little Moonlight ալբոմի համար։
2004 – Չելսի Քրոմբախը ձայնագրել է երգի քավեր տարբերակն իր Profile առաջին ալբոմի համար։
2006 – Թոնի Բենեթն ու Dixie Chicks խումբը ձայնագրել են երգը Բենեթի Duets: An American Classic ալբոմի համար։
2016 – Cherry Poppin' Daddies խումբը ձայնագրել է երգն իր The Boop-A-Doo ալբոմի համար, որում ընդգրկվել են 1920-ական և 1930-ական թվականների ջազ երգեր։

Կինոյում 
1936 – Դորսի եղբայրների նվագախմբի տարբերակն օգտագործվել է որպես Merrie Melodies «Միսս Գլորի» (, 1936) մուլտֆիլմի ֆոնային երաժշտության մաս,
1951 – Բրոդվեյի օրորոցային (), Դորիս Դեյի երգը,
1993 – Կյանքը Մայքիի հետ ()։

Փոփ մշակույթում 
Երգն օգտագործվել է նաև «Տաքսի» հեռուստասերիալի էպիզոդում (Մերիլու Հենների կատարմամբ) և բրոդվեյյան «42-րդ փողոց» () մյուզիքլում։

1976 թվականին Ուինի Շոուի ձայնագրած տարբերակն թողարկել է որպես 45rpm սինգլ և զբաղեցրել 42-րդ հորիզոնականը բրիտանական հիթ-շքերթում։

Երգն օգտագործվել է Միլֆորդ Պլազա հյուրանոցի գովազդում (), որտեղ այն կոչվում է Lullabuy of Broadway։

Muppet eskimos խումբը երգը կատարել է The Muppet Show շոուի Գիլդա Ռադների էպիզոդում։

Լիզա Ստենսֆիլդի՝ Cole Porter-ի Down in the Depths երգի քավեր տարբերակի՝ 1990 թվականին նկարահանված երաժշտական տեսահոլովակի սկզբում և վերջում օգտագործվել են մեջբերումներ «Բրոդվեյի օրորոցայինից»։ Տեսահոլովակի սկզբում ցուցադրվում է անմարմին գլուխ, որը մեծանալով կատարում է երգի սկիզբը իսկ վերջում այն փոքրանում է՝ երգելով «Բրոդվեյի օրորոցայինի» վերջին հատվածը։

Լինդա Լավինն ու Մարթա Ռեյը երգը կատարել է 1970-ական թվականների Alice շոուի Sharples vs Sharples էպիզոդում։

2005 թվականին Իդինա Մենզելը ձայնագրել է երգի փոփ/հիփ-հոփ տարբերակը «Շոուբիզնես։ Ճանապարհ դեպի Բրոդվեյ» () ֆիլմի եզրափակիչ լուսագրերի համար։

Երգն օգտագործվել է Dance on Broadway պարային խաղում։

Ծանոթագրություններ 

1935 երգեր